**Tájékoztatás hődíj elszámolásról**

***Tisztelt Felhasználó!***

A költségmegosztók alapján történő elszámolásra vonatkozóan új jogszabály lépett életbe (*157/2005. (VII.15) Korm. rendelet a távhőszolgáltatásról*), melyet a 2011. szeptember 1-jét követően induló első elszámolási időszak kezdetétől kell alkalmazni.

*A szabályozás lényegi változásai a következők:*

* A fűtési hőmennyiség legalább 30 %, legfeljebb 50 %-át az épületrészek (lakások) fűtött légtérfogata arányában, a fennmaradó részt pedig a költségmegosztók leolvasott adatainak alapulvételével kell felosztani.

Az elszámolásnál a lakóépületek egyes helyiségeire kötelezően alkalmazandók a Kormányrendeletben meghatározott korrekciós tényezők.

* A lakóépületek közvetlenül szerződnek a költségosztást végző céggel, így az elszámolás is az épület közös képviseletéhez érkezik. A közös képviselet által ellenőrzött felosztási értékeket fogja cégünk megkapni, amely alapján az elszámoló számlát el tudjuk készíteni.

Fentiek alapján lakóépületük közös képviselőjénél tud érdeklődni, hogy a költségosztás elkészülte mikorra várható.

A költségosztást végző cég lakásokra lebontva egyedi elszámoló lapokat is fog küldeni a közös képviselet részére, melyeken a költségosztón leolvasott értékek, az alkalmazott korrekciós tényezők, valamint az elszámolási időszak tényleges hőfogyasztása szerepel. Ezeket az értékeket célszerű ellenőrizniük a felhasználóknak és amennyiben szükséges, észrevételt tenni a közös képviselő felé, mert ezek az adatok képezik az elszámoló számla alapját.

A hőelszámolást akkor lehet elkészíteni, ha előzetesen megtörtént a melegvíz elszámolása. A vízóra adatokat a vízmű társaságtól kapjuk, tehát a fenti fordulónap igazodik a vízmű általi leolvasási naphoz.

A lakóközösség dönthet más fordulónapról, azonban célszerű olyan időpontot választani, hogy a vízóra adatok biztosíthatók legyenek (ez lehet vízmű leolvasási időpont, ill. más időpont is, amennyiben a közös képviselő vállalja a vízóra adatok összeírását).

A lakóépületek hőelszámolását közös képviselőjük által társaságunk részére leadott hőmennyiség adatok alapján fogjuk elkészíteni.

Új hődíj előleget az elszámolás megtörténte után fogunk megállapítani, figyelembe véve az új elszámolási időszakban már kiszámlázott hőmennyiség előlegeket.